stanford-oval/wikipedia huggingface dataset:
אלברט רובין
מיצירותיו הנודעות

רובין צייר יצירות רבות. להלן יצירותיו הנודעות:
מיצירותיו הנודעות > ציורים

איוב, 1906-1909, שמן על בד, 81X45, אוסף מוזאון תל אביב לאמנות
הר הבית, 1906-1909, שמן על בד, 46X54, אוסף מוזיאון ישראל
הרקדנית ההודית.
פורטרט תימני.
איוב
שמן על קנבס
45X81 ס"מ 
נרכש על ידי מוזיאון תל אביב
דוגמן עירום
שמן על קנבס 
32X21 ס"מ
אלגוריה "שלום האנושות" 1940
שמן על עץ
46.5X30 ס"מ
הרקדנית ההודית
אקוורל על קרטון 
43X26 ס"מ
דיוקן אישה ג'ינג'ית בפרופיל 1935
פסטל על קרטון
39.5X30 ס"מ
דיוקן גבר מבוגר
שמן על קנבס 
35X27 ס"מ
דיוקן של אדון R ממדגסקר 1951
פסטל על קרטון 
56.5X47 ס"מ
האישה עם התליון
עפרונות צבע על נייר
13.5X8.5 ס"מ
מסגד אל אקצה 1906
שמן על עץ 
61X46 ס"מ
כפר צרפתי,1936
שמן על קרטון
24X19 ס"מ
נמל בניס צרפת, 1930
שמן על קרטון 
76X56 ס"מ
האגם הכחול בשווייץ 1936
שמן על קרטון
61.5X50.5 ס"מ
מיצירותיו הנודעות > תערוכות

בשנת 1914 - הצגת תבליט בתערוכת האמנים הצרפתים בארמון התערוכות הגדול - Grand Palais.
החל משנת 1914 - מציג בתערוכה השנתית של אמני צרפת.
בשנת 1933 - הציג דיוקן של אשתו אז'ני בתערוכת האמנים הצרפתים.
בין השנים 1934–1938 - הוצג פורטרט של העיתונאי Geo London בתערוכת האמנים הצרפתים.
בבניין העירייה של הרובע החמישי בפריז הוצג ציור שמן "הרקדנית ההודית"
תערוכה במוזיאון ואל-דה-גראס ובמוזיאון העיר בורדו.
בשנת 1950 - זכה בפרס בתערוכת אמני צרפת.
בשנת 2006 - תערוכת Les oeuvres de ALBERT RUBIN בגלריית Galerie Les Arts du 7ème בפריז.
בשנת 2010 - התחלות - אלברט רובין משכן לאמנות עין חרוד.
בשנת 2012 - דיוקן תימני - מוזיאון ארץ ישראל.
ביוני 2015 - תערוכת יחיד בגלריית בית סילבר במתחם בורסת היהלומים. אוצרת האוסף: לורי פשניצה. מס' עבודות מתקופת ראשית "בצלאל"
בשנת 2016 - "משהו אחר" - גלריית על האגם ברעננה, אוצרת: אורית לוטרינגר
בשנת 2020 - דיוקנאות מַעֲבָר ומֵעֵבֶר, אוצרת יעל סונינו-לוי, הגלריה העירונית רחובות
ראו גם

אמנות ישראלית
לקריאה נוספת

אוצרים: גליה בר אור ודורון לוריא, אלברט רובין - התחלות - בין רומנטיקה אוריינטליסטית לאקדמיזם, קטלוג התערוכה, משכן לאמנות, עין חרוד, קיץ 2010
יעל סונינו לוי, דיוקנאות מַעֲבָר ומֵעֵבֶר - אלברט רובין, הגלריה העירונית לאמנות רחובות, בית התרבות ע"ש סמילנסקי
Sylvia Chetrit; Claudine Ratié; François Lefebre, Albert Rubin : 1887-1956, ISBN 2952623708, French
Albert Rubin, peintre de la réalité
Albert Rubin (1887 - 1956), askART
הערות שוליים

↑  אלברט רובין, באתר מרכז המידע לאמנות ישראלית, מוזיאון ישראל
↑  ‏Albert Rubin (1887-1956), באתר invaluable
↑  ‏Albert Rubin (Bulgarian, 1887–1956), באתר artnet
↑  ‏Albert Rubin - Artworks, באתר mutualart
↑  ‏Albert Rubin, באתר pishposhpaints
↑  אלברט רובין. התחלות - בין רומנטיקה אוריינטליסטית לאקדמיזם, קטלוג התערוכה בעין חרוד
↑  התחלות, עין חרוד
↑  תערוכת יחיד בגלריית בית סילבר
↑  "משהו אחר" - גלריית על האגם ברעננה
↑  מיוחד בגלריה: יצירות של האמן אלברט רובין ואמנים ישראלים, באתר רחובות NEWS, ‏09/06/2020
↑  ליהיא גלמן רם, דיוקנאות מַעֲבָר ומֵעֵבֶר: תערוכה חדשה בגלריה העירונית, באתר Mynet רחובות, 10.06.20
↑  תערוכת דיוקנאות "מעבר ומעבר" אלברט רובין
| --- | --- |
בקרת זהויות :  ICIA: 277520  NLI: 987007502521405171  BnF: cb16624821k (data)  ISNI: 0000 0000 9707 6685  LCCN: no2010169236  VIAF: 143500648   WorldCat (עם VIAF): 143500648
GMC אסטרו

| --- | --- |

GMC Astro
 מאפיינים כלליים
 יצרן:  GMC
 שנות ייצור:  1987–1969
 הרכבה:  ארצות הברית ארצות הברית
 מודל קודם:  GMC F/D "Crackerbox"
 מודל אחריו:  White Road Commander (אנ') דגמים : White GMC WHS/WHL (שם לא רשמי)
 חברת אם:  ג'נרל מוטורס
 פלטפורמה:  GMC F/D 9500
 משקל:  14,969 ק"ג (המשקל הטעון המרבי של המשאית)
 מפרט טכני
 מנוע:  מנועי דיזל 6 צילינדרים 7.0 ליטר המפיק 170 כ"ס, מנוע "דטרויט דיזל" סדרה "Detroit Diesel Series 71" (אנ'), סוג מנוע "6-71"  V8 צילינדרים 9.3 ליטר המפיק 318 כ"ס, מנוע "דטרויט דיזל" סדרה "Detroit Diesel Series 71" (אנ'), סוג מנוע "8V-71"  V12 צילינדרים 14.0 ליטר המפיק 430 כ"ס, מנוע "דטרויט דיזל" סדרה "Detroit Diesel Series 71" (אנ'), סוג מנוע "12V-71"  V6 צילינדרים 9.0 ליטר המפיק 270 כ"ס, 322 כ"ס, 355 כ"ס, ב-2,100 סל"ד, 307 כ"ס ב-1,900 סל"ד, מנוע "דטרויט דיזל" סדרה "Detroit Diesel Series 92" (אנ') סוג מנוע "6V92"  V8 צילינדרים 9.0 ליטר המפיק 320 כ"ס, 430 כ"ס, 435 כ"ס ב-2,100 סל"ד, 365 כ"ס ב-1,950 סל"ד, מנוע "דטרויט דיזל" סדרה "Detroit Diesel Series 92" (אנ') סוג מנוע "8V92"  מנוע "Caterpillar 3406"  מנוע "Cummins N"  מנוע "Cummins K"
GMC אסטרו (באנגלית : GMC Astro) היא סדרת משאיות כבדות כולל משאיות סמי-טריילר מתוצרת GMC חברת בת של קונצרן הרכב האמריקאי ג'נרל מוטורס אשר יוצרו בין השנים 1956–1954 בארצות הברית.
דגם כמעט זהה אשר יוצר על ידי שברולט בין השנים 1970–1980 קרוי "Chevrolet Titan"
מפרט טכני

מנוע קדמי "אף שטוח" בתצורה "Cab over" (אנ')
סוגי הנעות : הנעה אחורית 4x2, הנעה 6x4
דגמי "GMC אסטרו" דורגו ב"דרגה 8" (המשקל הטעון המרבי של המשאית) ("Truck classification" (אנ')) לפי הדרוג האמריקאי
פלטפורמה : "GMC F/D 9500"
תמונות

דגם "GMC אסטרו", שנת 1985
דגם "GMC אסטרו"
דגם "GMC אסטרו" בשירות חיל האוויר של ארצות הברית
הערות שוליים

↑  היסטוריה משאיות של GMC web.archive.org/web/20161210181117
↑  היסטורית המשאיות של GMC gmheritagecenter.com/docs/gm-heritage-archive/historical-brochures/GMC/100_YR_GMC_HISTORY_MAR09
↑  דגמי "GMC אסטרו" hemmings.com/stories/article/1969-88-gmc-astro
↑  דגמי "GMC אסטרו" members.tripod.com/evmcc_48306/astro
אבי ברבר

| --- | --- |

ברבר, אוגוסט 2023
 לידה:  שנות ה־40 של המאה ה־20 נתניה, ישראל 
 מדינה:  ישראל 
 השתייכות:   צבא הגנה לישראל
 דרגה:   תת-אלוף
 תפקידים בשירות
  מפקד טייסת 201  מפקד טייסת F-16   מפקד בסיס נבטים   מפקד בסיס חצרים נספח חיל האוויר בוושינגטון
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מלחמת לבנון
 תפקידים אזרחיים
 מנכ"ל וסגן נשיא בואינג ישראל
 
אבי ברבר (מימין) במהלך ביקור בטייסת 201, יוני 2017
אַבְרָהָם (אָבִי) בַּרְבֶּר (נולד בשנת 1947 לערך) הוא קצין צה"ל בדימוס בדרגת תת-אלוף, שירת כטייס קרב בחיל האוויר הישראלי וכמפקד בסיס נבטים ובסיס חצרים. היה משבויי צה"ל במלחמת יום הכיפורים.
ביוגרפיה

ברבר נולד וגדל בנתניה, התגייס לצה"ל במסגרת גרעין נח"ל, משם נשלח לשירות בגדוד 50, אך עקב מחלה חזר לנח"ל. במלחמת ששת הימים סופח עם יחידתו לחטיבת גולני והשתתף בקרבות לכיבוש רמת הגולן.
לאחר המלחמה התנדב לקורס טיס (מס' 62), שאותו סיים במגמת קרב ביולי 1970. הוא עבר קורס אימון מתקדם על מטוסי אוראגן, שירת כטייס סקייהוק, עבר הסבה למטוסי F-4 פנטום והוצב כטייס קרב בטייסת העטלף. הוא השתתף במספר גיחות מבצעיות במהלך היומיים הראשונים של מלחמת יום הכיפורים בטרם נפגע מטוסו מעל סוריה במהלך מבצע דוגמן 5. ברבר נלקח בשבי ושהה בו במשך כשמונה חודשים.
לאחר חזרתו מהשבי המשיך בשירות בחיל האוויר, שירת כסגן מפקד טייסת ב' בטייסת 201, טייסת מטוסי פנטום, לאחר מכן כסגן מפקד טייסת א' בטייסת פנטום אחרת. במלחמת לבנון הראשונה פיקד על טייסת 201 שהשתתפה במבצע ערצב 19 ובגיחות מבצעיות רבות. עבר הסבה למטוסי F-16 ופיקד על טייסת מטוסי F-16, ובהמשך פיקד על בסיס נבטים ועל בסיס חצרים. בשנים 1996–1999 שירת כנספח אווירי בוושינגטון. בשירות המילואים שירת כמדריך בבית הספר לטיסה עד 2011.
לאחר שחרורו מונה בינואר 2000 לנציג חברת בואינג בישראל.
השכלה וחיים אישיים

ברבר בוגר המכללה למלחמה של חיל האוויר האמריקאי ובעל תואר ראשון מאוניברסיטת אובורן באלבמה, בעל תואר שני במדע המדינה מאוניברסיטת חיפה ותואר שני במינהל ציבורי מאוניברסיטת הרווארד (במסגרת תוכנית קרן וקסנר). הוא נשוי ואב לארבעה.
הערות שוליים

↑  הערכה על סמך גיוס בשנת 1965.
↑   זאב רז, חיים גורי שלי, באתר הארץ, 17 בספטמבר 2017.
↑  Barber to Lead Boeing Operations in Israel, הודעה לתקשורת, אתר חברת בואינג
ביטוח ימי ואווירי

טביעת האונייה קוסטה קונקורדיה, 2012
ביטוח ימי ואווירי, הקרוי בקיצור ביטוח ימי, הוא ביטוח שלו שני מרכיבים:
ביטוח של כלי שיט ומטוסים.
ביטוח של מטען בעת שינועו בסחר בינלאומי. תוקף הביטוח הוא ממועד היציאה של המטען לדרך ועד הגיעו ליעדו.
היסטוריה

ביטוח ימי הוא סוג הביטוח המבוסס המוקדם ביותר. שורשיו נמצאים עוד בעת העתיקה ביוון וברומי. במסכת בבא קמא נאמר "ורשאין הספנים להתנות שכל מי שאבדה לו ספינה יעמיד לו ספינה אחרת", והרמב"ם חוזר על כך בניסוח ברור יותר: "רשאין הספנים להתנות ביניהן כל מי שתאבד לו ספינה מעמידים לו ספינה אחרת", וכך גם בשולחן ערוך.
חוזי ביטוח ימי פותחו במאה ה-14 בג'נובה ובערים נוספות באיטליה, ומשם התפשטו צפונה ליתר אירופה. הפרמיה נקבעה לפי הערכה אינטואיטיבית של הסיכון מפגעי מזג האוויר ומשודדי ים. החקיקה המודרנית המסדירה ביטוח ימי צמחה בחוקי המסחר (בלטינית: Lex mercatoria) של סוחרי ימי הביניים. בסוף המאה ה-17, חשיבותה הגוברת של לונדון כמרכז סחר יצרה ביקוש גובר לביטוח ימי. בשנת 1686 נפתח בלונדון בית הקפה של לויד, שהפך למקום מפגש של בעלי אוניות, סוחרים ורבי חובלים, היווה מקור אמין לחדשות הספנות, ויצר את השוק הראשון לביטוח ימי. הוא הפך למקום המפגש של מי שנזקקו לביטוח של אוניות ומטענן, ומי שהיו מוכנים למכור ביטוח כזה. זו הייתה תחילתם של בורסת הביטוח לוידס של לונדון ועסקים נוספים בתחומי הביטוח והספנות. צמיחתה של האימפריה הבריטית העניקה לחוק האנגלי בתחום זה עדיפות הנשמרת עד ימינו. בשנת 1906 נחקק באנגליה חוק הביטוח הימי (Marine Insurance Act 1906) שביסס את הכללים שהתפתחו קודם לכן במסגרת המשפט המקובל.
התפתחות התעופה יצרה צורך בביטוח מקביל לתובלה אווירית, והענף נקרא כיום "ביטוח ימי ואווירי". פוליסה ראשונה לביטוח אווירי נוצרה בלוידס של לונדון בשנת 1911. בשנת 1929 נחתמה אמנת ורשה, המסדירה את האחריות של חברות המוכרות שירותי תעופה בינלאומיים לנוסעים, מטען וסחורות. האיגוד הבינלאומי של מבטחי תעופה נוסד ב-1933.
מאפיינים

פוליסה סטנדרטית לביטוח ימי נוסחה באנגליה באמצע המאה ה-18 ושימשה במשך יותר ממאתיים שנה. ברבע האחרון של המאה העשרים גובש נוסח חדש לפוליסה. פוליסות לביטוח ימי הן משני סוגים מבחינת תחולתן:
פוליסת מסע (Voyage Policy): פוליסה חד-פעמית לביטוחו של מטען מסוים בהובלה יחידה.
פוליסה פתוחה (Open Policy): פוליסה רב-פעמית לביטוח מטעניו של יבואן או יצואן מסוים.
ביטוח ימי הוא בשלוש רמות כיסוי, המוצגות להלן מהכיסוי המקיף ביותר למצומצם ביותר:
A - כיסוי כל נזק או אובדן של המטען שנגרם מחמת זדון, טביעת האונייה, התפוצצות, אש, התהפכות, חדירת מי ים, שברים ועוד. הביטוח אינו מכסה נזק מחמת בלאי טבעי, אריזה לקויה, רדיואקטיביות.
B - כיסוי נזק הנובע מהתפוצצות, אש, טביעה, רעידת אדמה, חדירת מי ים, אובדן בעת טעינה או פריקה.
C - כיסוי נזק הנובע מהתפוצצות, אש, טביעה.
בכל רמות הכיסוי, נזקי מלחמה ושביתה מבוטחים בפרמיה נוספת.
נזקים בביטוח ימי הם משלושה סוגים:
אובדן כליל (Toatal Loss) שלו שני סוגי משנה:
אובדן כליל למעשה: המטען כולו אבד, למשל משום שנשטף לים.
אובדן כליל להלכה: אף שהמטען ישנו, הוא ניזוק במידה שתיקונו אינו כדאי, משום שעלות התיקון גבוהה מערכו של המטען לאחר התיקון.
אובדן חלקי: חלק מהמטען ניזוק.
היזק כללי: נזק שנגרם למטען מסוים שהוקרב לשם הצלת האונייה ושאר מטענה, למשל מטען שהושלך לים בעת סערה. במקרה זה יכוסה הנזק על ידי כל בעלי המטענים (או מבטחיהם), משום שהמטען שניזוק הוקרב למען הכלל.
בביטוח ימי ואווירי נודעת חשיבות מיוחדת לביטוח משנה, משום שהנזק במקרה ביטוח יחיד, של טביעת אונייה גדולה או התרסקות מטוס נוסעים, עלול להיות גדול מכפי יכולתה של חברת ביטוח אחת.
בסחר הבינלאומי מקובלים שני מונחים להגדרת הגורם האחראי לביטוח הימי והאווירי:
FOB - Free On Board: המוכר אחראי למטען עד להטענתו על כלי השיט או המטוס המובילים אותו, ומכאן ואילך האחריות היא של הקונה.
CIF – Cost, Insurance & Freight: המוכר אחראי למטען עד להגעתו לידי הקונה.
בהעמדת אשראי דוקומנטרי לעסקת הסחר הבינלאומי דורש הבנק את קיומו של ביטוח ימי לעסקה.
בישראל

ביטוח ימי ואווירי מוצע בישראל על ידי חברות ביטוח אחדות. חוזי ביטוח מוסדרים בישראל בחוק חוזה הביטוח, אולם סעיף 72(א)(2) לחוק קובע: "הוראות חוק זה, למעט סעיפים 62 ו-69, לא יחולו על ביטוח ימי וביטוח אווירי" (סעיף 62 עוסק בזכות התחלוף וסעיף 69 עוסק בפשיטת רגל או פירוק של המבוטח. פורמלית חל על חוזה לביטוח ימי חוק הסחר הימי העות'מאני, 1863, אך למעשה פוליסות לביטוח ימי המוצאות בישראל מפנות לדין האנגלי (הן אף מנוסחות באנגלית). גם פוליסות לביטוח אווירי מבוססות על פוליסות אנגליות. חוקים ישראליים אחרים החלים על ענף הביטוח, כגון חוק הפיקוח על שירותים פיננסיים (ביטוח), חלים גם על ביטוח ימי ואווירי.
תביעות שעניינן ביטוח ימי ואווירי ניתן להגיש בבית משפט השלום ובבית המשפט המחוזי, בהתאם לסכום התביעה. בנוסף פועל, במסגרת בית המשפט המחוזי בחיפה, בית משפט לימאות, שדן בתביעות על נזק למטען בהובלה ימית, ובסמכותו להורות על מעצר אונייה שגרמה לנזק עד לקבלת ערבויות מבעלי האונייה.
עיסוק בביטוח ימי מצריך רישיון מרשות שוק ההון ביטוח וחיסכון לחברת הביטוח ולסוכן הביטוח.
לקריאה נוספת

ירון אליאס, דיני ביטוח, דין וביטוח הוצאה לאור, 2016, עמ' 46–52.
עמוס הרמן, ביטוח ימי, 1983.
הערות שוליים

↑  תלמוד בבלי, מסכת בבא קמא, דף קט"ז, עמוד ב'
↑  משנה תורה לרמב"ם, ספר נזקים, הלכות גזילה ואבידה, פרק י"ב, הלכה ט"ו
↑  שולחן ערוך, חושן משפט, סימן רע"ב, סעיף י"ח
↑  The International Union of Aerospace Insurers
↑  הנחיות לקבלת רישיון, באתר של רשות שוק ההון ביטוח וחיסכון
| --- | --- |
בקרת זהויות :  GND: 4060698-3  NARA: 10637023  NDL: 00564699
ראמה השלישי, מלך תאילנד

רָאֲמָה השלישי, נָאֱנְגלָאקוֹ (בתאית: นั่งเกล้า;‏ 31 במרץ 1788 – 2 באפריל 1851) היה השלישי במלכי ממלכת סיאם (תאילנד מאמצע המאה ה-20), משושלת צ'אקרי. שלטונו מוכר כשלטון יד ברזל צבאי על גבי תאילנד, אך גם לאוס, חצי האי המלאי וקמבודיה, למעשה על כלל הודו-סין מלבד וייטנאם. היה השליט הראשון של תאילנד בעת כניסת המודרניזציה עקב השפעה אירופאית ואמריקאית גוברת על האומה.
ירושה

נאנגלאקו נולד ב-31 במרץ 1788. הוא היה בנו של המלך ראמה השני והשני של פילגשו, סרי סולאלאי, בת למשפחה של אצולה מוסלמית. על פי המנהג שנקבע בתקופת שלטונו של אביו, ראמה השלישי מעולם לא היה צריך למלוך משום שהיה בן פילגש, שאינו עולה בקנה אחד בתיאוריה עם כס המלוכה.
עם זאת עקב הגיל הצעיר וחוסר הניסיון של אחיו למחצה מונגקוט הניעו אותו יועציו של אביו לקחת את כס הירושה. בתמיכת רוב הפלגים של יועצי המלוכה צלח נאנגלאקו להישאר מלך מאז מות אביו בעוד אחיו התחנך. עם זאת, במותו ירש אותו מונגקוט, אך הוא לא יכול היה להעביר את כס המלוכה לילדיו.
ירושה > שנותיו הראשונות

הנסיך הצעיר שנודע כת'אפ נולד כאמור בשנת 1788, כאשר שושלתו הייתה על הכס מזה שש שנים. הוא נודע כי הסתכסך עם קשטרייאנוצ'יט, בנו הצעיר של טקסין הגדול, מצביא אשר לאחר תבוסת תאילנד לידי ממלכת מיאנמר איחד את הממלכה מחדש תחת עצמו בתור מלך תאילנד החדש ועם מותו שלו, ראמה הראשון, (סבו של נאנגלאקו) ירש את כס המלוכה.
הנסיך ת'אפ הואשם בגרימת בושה וחרפה לידי מעמד האצולה של אביו עקב מרד של בן טקסין. אשמה אשר לא השפיעה עליו יתר על המידה. לאחר מכן הוא עלה על סולם הדרגות והשיג במהירות את התואר שר המסחר ועסקי החוץ, עמדה חשובה אך לא מהותית שכן באותה תקופה נוצרו מעט קשרים עם מדינות זרות. עם זאת, הוא היה נלהב מהתרבות הסינית בה הוא השתמש על ארכיטקטורה של המקדשים התאילנדיים.
מלוכה > ירושת הכס

כאשר המלך ראמה השני נפטר ב-16 ביולי 1817 היה זה רגע שבמהלכו הייתה צריכה להתהוות הבחירה עבור יורשו. לפי ההיגיון היה רוצה המלך כי מונגקוט, בנו הצעיר אך בן מלכתו יירש אותו. לעומתו היה נאנגלאקו מנוסה עמיד ואף מבוגר בהרבה. עם זאת, בניגוד למה שקרה בשושלות אירופה בימי הביניים, הירושה לא בהכרח עברה ישירות בסיאם. מכיוון שלא היה ממלא מקום אשר נקבע בידי המלך עצמו להיות לו למשנה משנה, היה צורך באספת נכבדים אשר יסדירו את נושא הירושה. משפחות האצולה של בנגקוק תמכו בהצעה של ירושת נאנגלאקו ומונגקוט הורחק זמנית מהירושה לכס המלוכה.
הנסיך ת'אפ, קיבל את תפקידו החדש בשנת 1824; הוא הוכתר בעקבותיו למלך תאילנד. מונגקוט, שנכנס באותה העת למסגרת לימודיו הדתיים כנזיר בודהיסטי בחר להמשיך בדרך הדתית במקום לחזור לחיי המלוכה והאצולה כפי שהיה אמור להיות בשנת 1825. בחירה זו הוכתבה על ידי רצונו שלא לפגוע במלך החדש ובכך לשמור על הילה מסוימת של נאנגלאקו, כעת ראמה השלישי, כלפי העם.
מלוכה > יחסי חוץ

שלטונו של ראמה השלישי מאופיין בעימותים שונים, אך גם בחידוש המגעים עם המערב. בשנת 1822 חודשה אמנה שקשרה את ממלכת סיאם לחברת הודו המזרחית הבריטית. על פי אמנה זו האימפריה הבריטית עסקה בפעולה צבאית לצד סיאם בכיבוש מיאנמר, היריבה הנצחית של כל מלכי תאילנד.
מלוכה > יחסי חוץ > המלחמה במיאנמר

בעיני המערב, האמנה הייתה חלק ממערכת בריתות שמטרתה לבודד את מיאנמר עמה בריטניה נקלעה לסכסוך. כך בשנת 1824 כאשר התרחשה המלחמה האנגלו-בורמזית הראשונה, הבריטים נתמכו במאמץ המלחמתי בנשק ובפילי מלחמה של סיאם. סוף המלחמה סימן את תחילתו של הפער בין שתי בעלות הברית, כאשר בא לידי ביטוי עניין החלפת השטחים הכבושים בין תאילנד ובריטניה. כשהמתיחות גברה, ראמה השלישי הבין כי לא יוכל להילחם בבריטים ועל כן הסיג את צבאו אשר הוצב בגבולות ממלכתו המערביים והותיר את השטחים בידי הבריטים.
מהפך זה השפיע על הרגעת הרוחות והגיע לשיאו בחתימה על אמנה חדשה, הסכם בורינג, אשר לא היה אמנה צבאית אלא כלכלית, מטרתה הייתה לקידום הסחר בין המדינות.
מלוכה > יחסי חוץ > ארצות הברית

לתאילנדים לא היו רק הבריטים כמגע עם המערב. בשנת 1833 הופיעו לראשונה האמריקאים בממלכת סיאם עם הגעתו של אדמונד רוברט, שגרירו של הנשיא האמריקני אנדרו ג'קסון. שליח זה חתם בין שתי המדינות על אמנה של חילופי מסחר, שתנאיו מיושמים עד היום, אם כי הם תוקנו מאז ושונו כמספר פעמים. במקביל, חילופי הסחר בין מדינות המערב והמזרח הביאו לממלכת סיאם טכנולוגיות ופיתוחים שונים מהמהפכה התעשייתית. הייתה זאת העת שהמדינה גילתה את הדפוס והחיסון, לדוגמה.
מלוכה > יחסי חוץ > מלחמה בלאוס

אנוובונג היה בנו של מלך לאוס. ממלכתו נכבשה על ידי ממלכת סיאם בשנת 1805 על ידי סבו של ראמה השלישי, ראמה הראשון, מייסד שושלת צ'אקרי. אנוובונג הורחק בכוח מן הכס עד אשר נשלח חזרה לשלוט על לאוס כמדינת חסות של סיאם בגיל 30. אך כאשר בשנת 1824 הבחין אנוובונג בחילוקי דעות בין הבריטים והסיאמים, הוא ניצל זאת כדי לנסות להתקומם. במיוחד מכיוון שזו הייתה השנה שלאחר עליית כס המלוכה של המלך הצעיר ראמה השלישי, עדיין לא מנוסה לגמרי.
המטרה של המלך המורד הייתה פשוט לקחת את בנגקוק. הוא הקים צבא תומכים אזרחי ושיגר אותו לעבר שטחי לב תאילנד. צבא המורדים לקח מעוזים שונים במדינה עד לעיר קרואט, מיצר ההגנה העיקרית של הבירה כלפי צפון-מזרח. לנוכח הסיכון המוכח לנפילת בנגקוק, החלו התושבים להתארגן, ובני העיר הרימו מרד אדיר אשר הכריח את צבא המרד של לאוס לסגת. לאחר מכן הכוחות של התאילנדים בקרואט ייסדו כוח אזרחי אשר לחם נגד כוחותיו של אנוובונג.
בעוד כוחותיו של אנוובונג נסוגו ונותרו מקופלים כעת בלאוס, הורה ראמה השלישי לדודו הגנרל מהא סאקדי פולפס להשלים את המאבק. עם צבא מאורגן חדש הוא נע לעבר לאוס ולקח את ויינטיאן. התושבים פונו מהעיר ואנוובונג נאלץ לברוח לווייטנאם. בשנת 1827 הורה ראמה השלישי להשמיד את ויינטיאן. מול האיום הנ"ל פעל אנוובונג לפשוט שוב על עבר לאוס אך הצבא התאילנדי הביס אותו, הוא ניסה לברוח אך נכלא ומת בשנת 1829 בכלא בבנגקוק. ממלכת לאוס חדלה להתקיים, וויינטיאן אכן נהרסה באותה תקופה.
מלוכה > יחסי חוץ > מלחמה בקמבודיה

בין העימותים השונים שנאלץ להתמודד אתם ראמה השלישי, זה שעורר בקמבודיה היה היחיד שהביא את השפעת האימפריה הקולוניאלית הצרפתית למשחק המלחמה.
סכסוך נוסף זה שעברו התאילנדים בתקופת שלטונו של ראמה השלישי החל למעשה בשנת 1810, כאשר אחד ממלכי קמבודיה - תחת חסות תאית - ביקש מווייטנאם עזרה להשליט סדר על כלל קמבודיה כמו גם להפוך אותה לעצמאית. עם זאת, ברגע שההסכם נערך עם הווייטנאמים, סיאם גערה מכיוון שראתה בהסכם הסדר של מדינת חסות שלה עם אויבת. נוסף על כך, ההסכמה לעזור לאחד הקמבודים כנגד האחרים נלקחה כעלבון על ידי הסיאמים.
בשנת 1833 היה סכסוך בין הדרום וייטנאמים לתושבים קתולים במקום, על רקע ההשתלטות הסינית של רוב המדינה, דבר שהחדיר לתוכה מיסיונרים רבים. סכסוך זה ידוע כמרדו של לה ואן חוי אשר פעל נגד הקתולים ואשר ביקש את עזרתה של סיאם כדי לסייע לכוחותיו המזוינים בסכסוך זה. ראמה השלישי ראה אפשרות אסטרטגית להעמיד מלך פרו-סיאמי על כס המלוכה של קמבודיה בתמורה לתמיכה בווייטנאם ועל כן הסכים להעניק למורדים הווייטנאמים את עזרתו.
הוא בנה צי ותקף את סייגון, אותה לא הצליח לכבוש, בניגוד לפנום פן בקמבודיה אשר פלשו אליה זמן קצר לאחר מכן. התקפה יבשתית על פנים וייטנאם התרחשה בשנת 1842. בשנת 1845 עם ניצחון המרד, גורל הקתולים במקום עורר את זעם לואי פיליפ, מלך הצרפתים אשר הסדיר שם כיבוש ראשוני בשנת 1847. בכך הסתיימה המלחמה, ונחתם הסכם שלום בין הווייטנאמים והסיאמים שלפיו יהיה מלך יחיד על כלל קמבודיה אשר יהיה תחת סמכות סיאם כמו גם וייטנאם.
פטירה

ראמה השלישי נפטר ב-2 באפריל 1851 מבלי שקבע את יורשו. אף אחד מילדיו לא היה מוכן לרשת אותו ועל כן הכס עבר לאחיו למחצה, הנסיך מונגקוט, אשר היה כל זמן זה נזיר בודהיסטי ועל פי הסדרי הירושה הפך לראמה הרביעי, מלך תאילנד. שלטונו של ראמה השלישי הסדיר את תחילת ההשפעה המערבית על סיאם, נושא אשר יבוא לכדי הסדר רק לקראת סוף שלטונו של ראמה החמישי, מלך תאילנד, בנו של מונגקוט.
אילן יוחסין

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ראמה הראשון, מלך תאילנד | ראמה הראשון, מלך תאילנד | ראמה הראשון, מלך תאילנד | ראמה הראשון, מלך תאילנד | ראמה הראשון, מלך תאילנד | ראמה הראשון, מלך תאילנד |   |   |   |   |   |   | אמרינדרה | אמרינדרה | אמרינדרה | אמרינדרה | אמרינדרה | אמרינדרה |   |   | סרי מהא-אוחיאן | סרי מהא-אוחיאן | סרי מהא-אוחיאן | סרי מהא-אוחיאן | סרי מהא-אוחיאן | סרי מהא-אוחיאן |   |   |   |   |   |   | פאנג | פאנג | פאנג | פאנג | פאנג | פאנג |   |   |
| ראמה הראשון, מלך תאילנד | ראמה הראשון, מלך תאילנד | ראמה הראשון, מלך תאילנד | ראמה הראשון, מלך תאילנד | ראמה הראשון, מלך תאילנד | ראמה הראשון, מלך תאילנד |   |   |   |   |   |   | אמרינדרה | אמרינדרה | אמרינדרה | אמרינדרה | אמרינדרה | אמרינדרה |   |   | סרי מהא-אוחיאן | סרי מהא-אוחיאן | סרי מהא-אוחיאן | סרי מהא-אוחיאן | סרי מהא-אוחיאן | סרי מהא-אוחיאן |   |   |   |   |   |   | פאנג | פאנג | פאנג | פאנג | פאנג | פאנג |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |
|   |   |   |   |   |   | ראמה השני, מלך תאילנד | ראמה השני, מלך תאילנד | ראמה השני, מלך תאילנד | ראמה השני, מלך תאילנד | ראמה השני, מלך תאילנד | ראמה השני, מלך תאילנד |   |   |   |   |   |   |   |   |   |   |   |   |   |   | סרי סולאלאי | סרי סולאלאי | סרי סולאלאי | סרי סולאלאי | סרי סולאלאי | סרי סולאלאי |  |  |  |  |  |  |  |  |
|   |   |   |   |   |   | ראמה השני, מלך תאילנד | ראמה השני, מלך תאילנד | ראמה השני, מלך תאילנד | ראמה השני, מלך תאילנד | ראמה השני, מלך תאילנד | ראמה השני, מלך תאילנד |   |   |   |   |   |   |   |   |   |   |   |   |   |   | סרי סולאלאי | סרי סולאלאי | סרי סולאלאי | סרי סולאלאי | סרי סולאלאי | סרי סולאלאי |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   | ראמה השלישי, מלך תאילנד | ראמה השלישי, מלך תאילנד | ראמה השלישי, מלך תאילנד | ראמה השלישי, מלך תאילנד | ראמה השלישי, מלך תאילנד | ראמה השלישי, מלך תאילנד |  |  |  |  |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   | ראמה השלישי, מלך תאילנד | ראמה השלישי, מלך תאילנד | ראמה השלישי, מלך תאילנד | ראמה השלישי, מלך תאילנד | ראמה השלישי, מלך תאילנד | ראמה השלישי, מלך תאילנד |  |  |  |  |  |  |  |  |  |  |  |  |  |  |  |  |  |  |
יו.ג'י קרישנמורטי

| --- | --- |

 לידה:  9 ביולי 1918 מצ'יליפטנאם, הודו 
 פטירה:  22 במרץ 2007 (בגיל 88) ולקרוזה, איטליה 
 מדינה:  הודו, הראג' הבריטי, הדומיניון של הודו 
 השכלה:  אוניברסיטת מדראס 
 מספר צאצאים:  3 
 
אופלורי גופלה קרישנמורטי (9 ביולי 1918 – 22 במרץ 2007), הידוע בכינויו יו.ג'י קרישנמורטי או "יו.ג'י", הוא  גורו ממוצא הודי אשר במשך כ-60 שנה היה במחלוקת עם אנשי ההארה הרוחנית. חסידיו ראו בו כאדם "מואר", אולם יו.ג'י התייחס לעיתים קרובות למצב שבו היה שרוי במונח "המצב טבעי". הוא טען שהתשוקה לחוות את ההארה רק דוחפת את האדם הרחק ממצבו הטבעי, וחיפוש אחר הארה הוא במהותו חיפוש אחר הנאה ואושר. יו.ג'י ביטל את התודעה ובכך שלל את כל מערכות המחשבה והידע. הוא סבר כי הקביעות שלו היא תולדה של חוויותיו והן לא ספקולטיביות. הוא אינו בעל קשר דם למקבילו המפורסם, ג'ידו קרישנמורטי, על אף שהשניים נפגשו מספר פעמים. רוב ערעוריו קשורים באופן ישיר לתורה של ג'ידו קרישנמורטי, כאשר יו.ג'י פירש מחדש את הוראתו, על ידי הפשטתה מתוכן פסיכולוגי, תוך הצגת הגורם הביולוגי כדי לתאר את האופן שבו גופו פועל.